Şeful diplomaţiei europene Josep Borrell a denunţat marţi folosirea foametei ca "armă de război" în Fâşia Gaza, în timpul unui discurs în Consiliul de Securitate al ONU, relatează AFP.
"Această criză umanitară nu este un dezastru natural, nu este o inundaţie sau un cutremur, este provocată de oameni", a declarat Josep Borrell, cerând pătrunderea ajutorului umanitar pe teritoriul palestinian, unde ofensiva israeliană a făcut până acum 31.184 de morţi, majoritatea civili, potrivit Ministerului Sănătăţii din Gaza.
"Când ne uităm la rute alternative de livrare a ajutorului, pe mare sau pe calea aerului, trebuie să ne amintim că trebuie să facem acest lucru deoarece ruta obişnuită terestră este închisă. Închisă artificial", a insistat el.
"Şi înfometarea populaţiei este folosită ca armă de război", a mai spus şeful diplomaţiei europene.
"În condiţiile în care condamnăm acest lucru în Ucraina, trebuie să folosim aceleaşi cuvinte pentru ceea ce se întâmplă în Gaza", a subliniat el.
Ajutorul umanitar internaţional, controlat de Israel, intră doar în cantităţi mici în Fâşia Gaza, un teritoriu de 2,4 milioane de locuitori unde Naţiunile Unite au avertizat în legătură cu riscul unei foamete generalizate.
Situaţia este extrem de gravă în nordul enclavei palestiniene, unde livrarea de ajutoare umanitare pentru aproximativ 300.000 de persoane, conform ONU, este aproape imposibilă din cauza jafurilor, a luptelor şi a distrugerilor